ไม่ได้ป้องกัน แต่ได้ทานยาปฏิชีวนะช่วงวันไข่ตก 27-30 ก.ย.ปจด.มาวันที่17-18ก.ย.(2วัน) มีโอกาสตั้งครรภ์รึเปล่าค่ะ เพราะอีก 4วันก็จะครบรอบที่ ปจด.มา แต่มีอาการเจ็บหัวนม มาก่อนหน้านี้ 1w แล้ว ง่วงนอนทั้งวัน ไม่ค่อยหิวซึ่งปกติเป็นคนทานเก่ง แต่ก็สับสนกับอาการทอมซินอักเสบค่ะ
สวัสดีค่ะ ยายประสาท,หากประจำเดือนมาวันที่ 17-18 ก.ย. แล้วได้มีเพศสัมพันธ์วันที่ 27-30 ก.ย. ซึ่งเป็นช่วงที่น่าจะมีไข่ตก ก็ย่อมจะมีโอกาสตั้งครรภ์ได้ ส่วนการทานยาปฏิชีวนะฆ่าเชื้อ เพื่อรักษาอาการต่อมทอนซิลอักเสบนั้น ไม่ได้ทำให้โอกาสในการตั้งครรภ์ลดลงไป เพียงแต่ในกรณีที่ร่างกายเกิดการเจ็บป่วยไม่สบาย คือเป็นทอนซิลอักเสบดังกล่าว อาจมีผลทำให้การตกไข่เกิดขึ้นช้าได้ ดังนั้น วันที่มีเพศสัมพันธ์ดังกล่าว ก็อาจไม่ใช่วันไข่ตกก็ได้ค่ะหลังจากนี้ ก็ควรรอดูว่าประจำเดือนจะมาหรือไม่ หากเลยกำหนดไป ก็ให้ตรวจหาการตั้งครรภ์ดูค่ะส่วนอาการเจ็บหัวนม ง่วงนอน ไม่ค่อยหิว ไม่ได้เป็นอาการของการตั้งครรภ์ เพราะอาการของการตั้งครรภ์ มักจะเกิดหลังจากอาการขาดประจำเดือนไปแล้วประมาณ 2 สัปดาห์ค่ะ ดังนั้น อาการที่เป็นอยู่ จึงอาจเกิดจากสาเหตุ เช่น เป็นอาการก่อนการมีประจำเดือนมา หรือเกิดจากการมีความเครียด วิตกกังวล เป็นต้น